Sura 77.
S  u  r  a     LXXVII

Kur'an časni(Tomislav Dretar)
Religija

P  o  s  l  a  n  i  

U ime Allaha:
Onog koji čini milosrđe,
Milosrdnog.

1	Onih mi koji su poslani u vihorima
2	i koji pušu silovito!
3	Onih mi koji se širom rasvrstavaju
4	i koji, zatim, rasprše se na sve strane
5	izbacujući jednu Opomenu,
6	– u vidu isprike ili upozorenja –
7	ono čime vam se prijetilo sigurno će doći!

8	Kad zvijezde budu izbrisane,
9	kad se nebo rascijepi,
10	kad planine budu rasbijene
	  u male komade i rasasute,
11	kad Sat bude označen Prorocima.

12	U koji dan će oni biti preneseni?
13	U Dan Odluke.
14	Kako bi ti mogao znati
	  ono što će biti na Dan Odluke?

15	Nesreća, tog Dana,
	onima koji optužuju za laž!

16	Nismo li mi uništili prve ljude?
17	Nismo li mi njima dali
	ove posljednje kao naslijednike?
18	Tako mi postupamo s grješnicima.

19	Nesreća, tog Dana,
	onima koji optužuju za laž!

20	Nismo li vas mi stvorili iz proste vode
21	koju smo stavili u jednu čvrstu posudu
22	na jedno određeno vrijeme?
23	Tako smo mi propisali.
	Mi određujemo svaku stvar na jedan savršen način.

24	Nesreća, tog Dana,
	onima koji optužuju za laž!

25	Nismo li mi od zemlje načinili mjesto susretanja
26	za žive i za mrtve?
27	Nismo li mi postavili uzdignute planine?
	Nismo li mi dali za piti slatku vodu?

28	Nesreća, tog Dana, 
	onima koji optužuju za laž!

29	Idite prema onome što proglašavate za laž!
30	Idite prema sjeni podijeljenoj u tri dijela!
31	Ona nije gusta
	i ona ne štiti od plamena.

32	Ona izbacuje iskre velike kao kule
33	i slične žutim devama.

34	Nesreća, tog Dana,
	onima koji optužuju za laž!

35	To će biti Dan kad oni ne će govoriti.
36	Njima se ne će dopustiti da iskažu izprike.

37	Nesreća, tog Dana,
	onima koji optužuju za laž!

38	To će biti Dan Odluke.
	Mi ćemo vas okupiti, vas i Predke.

39	Ako poznajete kakvu mudroliju,
	iskoristite ju protiv mene!

40	Nesreća, tog Dana,
	onima koji optužuju za laž!

41	Da, oni koji se boje Allaha
	biće u sred sjena, izvora
42	i plodova koje samo poželjeti mogu:
43	« Jedite i pijte u miru, po cijeni svojih djela;
44	Tako mi nagrađujemo
	one koji čine dobro. »

45	Nesreća, tod Dana,
	onima koji budu optuživali za laž!

46	« Jedite i radujte se nakratko ovom životu,
	vi koji ste zločinci! »

47	Nesreća, tod Dana,
	onima koji budu optuživali za laž!

48	Kad se njima kaže:
	« Prostrite se! »
	oni se ne prostiru.

49	Nesreća, tod Dana,
	onima koji budu optuživali za laž!

50	Kojem će govoru, poslije ovoga,
	oni dakle vjerovati?